**Nekustamā īpašuma nodokļa maksāšanas paziņojuma pieprasīšana, ja nav saņemts maksāšanas paziņojums**

|  |  |
| --- | --- |
| **Pakalpojuma īss apraksts** | Rojas novada domes Finanšu un grāmatvedības nodaļa par nekustamā īpašuma nodokļa apmēru kārtējam taksācijas gadam paziņo maksātājam līdz tā paša gada 15. februārim, nosūtot maksāšanas paziņojumu viņam vai viņa pilnvarniekam pēc norādītās adreses. Maksāšanas paziņojums ir administratīvais akts, kuru sūtot pa pastu, nav jānoformē kā ierakstītu pasta sūtījumu un, sagatavojot to elektroniski, maksāšanas paziņojums ir derīgs bez amatpersonas paraksta. Tajā ir informācija par nekustamo īpašumu, t.sk. nekustamā īpašuma kadastra numurs, nodokļa maksājuma apmērs, samaksas termiņi, informācija par nekustamā īpašuma nodokļa parādu vai pārmaksu. Ja nodokļu maksātājam ir mainījusies deklarētā vai pasta adrese, par to ir jāinformē Rojas novada dome. Gadījumā, ja nodokļu maksātājs nav saņēmis maksāšanas paziņojumu līdz kārtējā gada 15. februārim, viņa pienākums ir mēneša laikā rakstveidā par to informēt Rojas novada domi. |
| **Pakalpojuma saņēmējs** | Fiziska vai juridiska persona. |
| **Normatīvie akti, kas reglamentē pakalpojuma sniegšanu** | 1. Likums [„Par nekustamā īpašuma nodokli”](http://www.likumi.lv/doc.php?id=43913);2. Likums [„Par nodokļiem un nodevām”](http://www.likumi.lv/doc.php?id=33946);3. Ministru kabineta 20.06.2006. noteikumi Nr.495 [„Likuma „Par nekustamā īpašuma nodokli” normu piemērošanas kārtība”](http://www.likumi.lv/doc.php?id=138366). |
| **Pakalpojuma saņemšanai nepieciešamie dokumenti** | Īpašuma tiesību vai valdījuma tiesību rašanās dokumenti vai nomas līgums. Pilnvarotām personām - papildus pilnvarojuma apliecinājums (uzrādot oriģinālu). Juridiskām personām – papildus komersanta apliecība. |
| **Pakalpojuma saņemšanas termiņš** | 20 darba dienas. |
| **Pakalpojuma termiņa apraksts** | Rojas novada domes nekustamā īpašuma nodokļa administratore aprēķina nekustamā īpašuma nodokli un nosūta to uz norādītu adresi vai elektronisko pasta adresi. |
| **Ar pakalpojuma saņemšanu saistītie maksājumi** | Nav. |
| **Nepieciešamās veidlapas** | Nekustamā īpašuma nodokļa maksāšanas paziņojumu var pieprasīt:1. finanšu un grāmatvedības nodaļā,
2. pa e-pastu brīvā formā,
3. pa tālruni.
 |
| **Pakalpojuma sniedzēja darba laiki** | Pirmdienās*:* 8.00-13.00 un 14.00–17.00Otrdienās: 8.00-13.00 un 14.00-17.00Trešdienās: 8.00-13.00 un 14.00-17.00Ceturtdienās:8.00-13.00 un 14.00-17.00Piektdienās: 8.00-15.00 |
| **Pakalpojuma sniedzēja adrese** | Rojas novada dome – Finanšu un grāmatvedības nodaļa, Zvejnieku iela 3, Roja, Rojas novads, LV - 3264 |
| **Tālrunis, e-pasts** | 63220837, e-pasts: alise.laksmane@roja.lv |